Diari Oficial de la Generalitat Valenciana


Sumari del DOGV 6744, del 29-03-2012 (2012/3127)

RESOLUCIÓ de 26 de març de 2012, de la Direcció General de Recursos Humans, per la qual s'executa la Sentència número 1035/2011, de 2 de desembre, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3127


Data del document
:   26-03-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * funcionari

RESOLUCIÓ de 26 de març de 2012, de la Direcció General de Recursos Humans, per la qual s'executa la Sentència número 1035/2011, de 2 de desembre, del Tribunal Superior de Justícia de la Comunitat Valenciana. [2012/3127]  
Vista la Sentència número 1035/2011, de 2 de desembre, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que estima el recurs d'apel·lació interposat per Ana Chicote Pérez, contra la Sentència número 461/08, del Jutjat Contenciós Administratiu número 7 de València, i anul·la la resolució de la Direcció General d'Administració Autonòmica de data 4 de juliol de 2008, per la qual es van adjudicar destinacions a les persones participants en el concurs de mèrits 42/2007, «reconeixent el dret de l'actora que li siga valorat el mèrit del coneixement de valencià de Grau Mitjà, i resolent la convocatòria d'acord amb la puntuació resultant, amb els efectes administratius i econòmics des de la data en què se n'havia d'haver efectuat el nomenament per al lloc del qual resulte adjudicatària».  
  
Després d'haver-se examinat l'expedient de la convocatòria del concurs de mèrits número 42/2007, la interessada va obtindre una puntuació total de 20,21 punts, que, sumant-li el punt que reconeix la sentència, resulten 21,21 punts. En conseqüència, vist l'orde de prioritat de llocs de treball consignat per la interessada en la sol·licitud de participació en el concurs, resulta adjudicatària del lloc de treball número 20151, cap de negociat de Gestió Economicoadministrativa.   
Atés el que disposen els articles 118 de la Constitució espanyola, 17.2, de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades pel jutges i tribunals.  
De conformitat amb les competències atribuïdes per l'article 35 del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
Primer  
Modificar les puntuacions aconseguides per Ana Chicote Pérez, NRP 27375558H0, en tots els llocs de treball sol·licitats en el concurs de mèrits número 42/07, per a la provisió de llocs de treball de naturalesa funcionarial, sector administració general, grups C/D, direccions de negociat, fetes públiques mitjançant la Resolució de 4 de juliol de 2008, de la Direcció General d'Administració Autonòmica (DOCV número 5808, de 17 de juliol de 2008), assignant-li 2 punts en l'apartat de coneixements de valencià, la qual obté, per tant, una puntuació total de 21,21 punts; i, en conseqüència, adjudicar-li amb caràcter definitiu el lloc de treball número 20465, cap de negociat de Gestió Economicoadministrativa, adscrit a la Direcció General d'Universitat, Estudis Superiors i Ciència, de la Conselleria d'Educació, Formació i Ocupació.  
  
  
Segon  
L'acte de presa de possessió tindrà lloc el dia 2 d'abril de 2012 a les 10.00 hores, en el Servici de Selecció de Personal i Provisió de Llocs de Treball de la Direcció General de Recursos Humans, Conselleria d'Hisenda i Administració Pública, carrer del Miquelet, 5, 2n pis, CP 46446. La persona que va ser adjudicatària del lloc de treball número 20219 hi cessarà el dia 1 d'abril de 2012.  
  
Contra esta resolució pot interposar-se un incident d'execució de sentència davant de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 26 de març de 2012.-La directora general de Recursos Humans: Ana Brugger Navarro.